Terje Wold

Terje Wold (1899–1972) var en norsk jurist og Arbeiderparti-politiker som var ordfører i Vadsø,  statsråd 1939–45, stortingsrepresentant 1945–49 og høyesterettsjustitiarius 1958–1969.Vidar Eng. Terje Wold - en terrier fra nord. MARGbok forlag, 2013. ISBN 978-82-93065-31-9
 Liv og virke 
Wold kom til Vadsø i 1921 som nyutdannet cand.jur. hvor han ble dommerfullmektig ved Varanger sorenskriverembete. Samme år ble han konstituert politifullmektig i byen. Han var privatpraktiserende sakfører i Vadsø i 1922. Han var medlem av Vadsø bystyre i to perioder (1926–1928 og 1932–1936), hvorav ordfører i Vadsø 1928 og 1935–1936. I 1931 ble Wold høyesterettsadvokat; han ble utnevnt til lagdommer i Hålogaland lagmannsrett 1936.

Han var justisminister i Johan Nygaardsvolds regjering 1939–1945. En tid var han også minister for handelsdepartementet fra (7. juni 1940 til april 1942). Terje Wold var som medlem av Regjeringsdelegasjonen fungerende sjef for Kirke- og undervisningsdepartementet og Justisdepartementet fra 14. mai til 31. mai 1945.

Etter krigen ble han valgt til stortingsrepresentant for Finnmark fra 1945 til 1949.

Han var dommer i Norges Høyesterett fra 1950 (utnevnt 1945) og høyesterettsjustitiarius 1958–1969. Fra 1959 til 1972 var han dommer i Den europeiske menneskerettsdomstol i Strasbourg.

Wold ble utnevnt til Kommandør med stjerne av St. Olavs Orden i 1958.

Wold var medlem i Den Norske Frimurerorden, hvor han tilhørte St. Johanneslogen St. Olaf til det gjenreiste Tempel.

 Referanser 

 Eksterne lenker 



Kategori:Norske justisministre
Kategori:Norske handelsministre
Kategori:Ap-statsråder
Kategori:Norske statsråder 1905–1940
Kategori:Norske statsråder 1940–1945
Kategori:Norske høyesterettsjustitiarier
Kategori:Dommere i Den europeiske menneskerettsdomstol
Kategori:Stortingsrepresentanter fra Ap
Kategori:Stortingsrepresentanter 1945–1949
Kategori:Stortingsrepresentanter for Finnmark
Kategori:Ap-ordførere i Finnmark
Kategori:Ordførere i Vadsø
Kategori:Kommandører av St. Olavs Orden
Kategori:Norske frimurere
Kategori:Personer fra Evenes kommune
Kategori:Begravelser på statens bekostning